VECĀKO AMATPERSONU SANĀKSME

Rīgā

2019.11.13

Protokols Nr. 6.

**1. Klimata aktualitātes un plānošanas dokumenti** 1.1. Stratēģija Latvijas oglekļa mazietilpīgai attīstībai līdz 2050. gadam Ziņo: Vides aizsardzības un reģionālās attīstības ministrija 1.2. Nacionālā enerģētikas un klimata plāna 2021. – 2030. gadam projekta izstrāde Ziņo: Ekonomikas ministrija**2. Breksits – aktuālā situācija** Ziņo: Ārlietu ministrija**3. Padomes oktobrī un novembrī** 3.1. 21.11.2019 ES Izglītības, jaunatnes, kultūras un sporta ministru padome Ziņo: Kultūras ministrija

3.2. 14.10.-15.10.2019 un 18.11.2019 ES Lauksaimniecības un zivsaimniecības ministru padomeZiņo: Zemkopības ministrija

3.3. 19.11.2019 ES Vispārējo lietu padome Ziņo: Ārlietu ministrija

**4. Tiesiskums – informācija par diskusijām ES Padomē**Ziņo: Ārlietu ministrija

**5. Padomes darba metodes – informācija par notikušajām diskusijām un turpmāk plānoto darbu**Ziņo: Ārlietu ministrija

**6. Horvātijas prezidentūras prioritātes**Ziņo: Ārlietu ministrija

**7. Dažādi**

**Sēdi vada:** A. Kurme, Ārlietu ministrijas Valsts sekretāra vietniece Eiropas lietās.

**Sēdes locekļi:**

M. Klīve, Ārlietu ministrija

S. Rupjā, Ārlietu ministrija

A. Butāne, Ārlietu ministrija

Z. Liepiņa, Ekonomikas ministrija

A. Apaņuks, Ekonomikas ministrija

M. Rone, Ekonomikas ministrija

H. Rimša, Ekonomikas ministrija

I. Irbe, Finanšu ministrija

R. Konstante, Finanšu ministrija

B. Kņigins, Finanšu ministrija

A. Valaine-Elsone, Iekšlietu ministrija

S. Catlaka, Kultūras ministrija

I. Tāre, Labklājības ministrija

E. Šimiņa-Neverovska, Satiksmes ministrija

E. Nagle, Satiksmes ministrija

A. Poiša, Tieslietu ministrija

L. Timša, Veselības ministrija

M. Klismets, Vides aizsardzības un reģionālās attīstības ministrija

E. Baltroka. Vides aizsardzības un reģionālās attīstības ministrija

I. Baļčūne, Zemkopības ministrija

A. Bambale, Latvijas Banka

**Klātesošie:**

K. Leja, Ārlietu ministrija

L. Kalēja, Ārlietu ministrija

Ē. Lukšēvics, Ārlietu ministrija

G. Bērziņš, Ārlietu ministrija

Z. Pommere, Ārlietu ministrija

I. Dēze, Saeimas Eiropas lietu komisija

I. Kiukucāne, Latvijas Darba devēju konfederācija

J. Hermanis, Latvijas Darba devēju konfederācija

1. **Klimata aktualitātes un plānošanas dokumenti**

Ziņo: ĀM/ A. Kurme

Izsakās: LM/ I.Tāre, SM/ E. Šimiņa-Neverovska

Jaunās Komisijas prioritāšu un MFF diskusiju kontekstā turpina saglabāties klimata aktualitāte. Šobrīd joprojām jaunu priekšlikumu nav, tie sagaidāmi pēc Komisijas apstiprināšanas. Paredzētas arī diskusijas decembra Eiropadomē par ES klimata neitralitātes sasniegšanu līdz 2050. gadam. ĀM aicina ministrijas savlaicīgi pievērst uzmanību potenciālajiem Komisijas priekšlikumiem klimata politikā un nodokļu idejām, kas izskanējušas publiski. ĀM aicina sadarbībā ar nozaru atašejiem identificēt svarīgus jautājumus (klimats un citi jautājumi) un ziņot VAS par neformālo informāciju un iniciatīvām, lai VAS ietvarā lemtu par kopīgu pozīciju pirms Komisijas iniciatīvu publicēšanas. LM un SM norāda, ka būtiski ievērot nepublicēto priekšlikumu sensitīvo raksturu (informācijas avotus).

1.1. Stratēģija Latvijas oglekļa mazietilpīgai attīstībai līdz 2050. gadam

Ziņo: VARAM/ E. Baltroka

Izsakās: VARAM/ M. Klismets, ĀM/ A. Kurme

Kopš pirmā stratēģijas projekta izsludināšanas 2018. gada augustā situācija mainījusies, tāpēc to bija nepieciešams būtiski pārstrādāt. Jaunā stratēģijas redakcija 13.novembrī izsūtīta saskaņošanai ministrijām. Saskaņošanas sanāksme notiks VARAM 20. novembrī plkst.11:00. Galvenās izmaiņas – LV līdzīgi kā ES virzās uz klimatneitralitāti līdz 2050. gadam. Mainīta Stratēģijas struktūra, papildināta ar nodaļām attiecībā uz Stratēģijas izstrādē izdarītiem pieņēmumiem, atsevišķas apakšnodaļas veltītas pašvaldību un pilsētvides jomām. Mainīts plānošanas dokumenta veids, balstoties uz ES likumdošanas aktivitātēm nepieciešams šo virzīt kā ilgtermiņa stratēģiju, nevis informatīvo ziņojumu, kā tas bija plānots iepriekš. VARAM aicina būt saprotošiem un iesaistīties konstruktīvi, lai nodrošinātu Stratēģijas pieņemšanu ES regulas par enerģētikas savienības pārvaldību noteiktajā termiņā, un varētu iesniegt to EK līdz šī gada beigām.

1.2. Nacionālā enerģētikas un klimata plāna 2021. – 2030. gadam (NEKP 2030) projekta izstrāde

Ziņo: EM/ A. Apaņuks

Izsakās: ĀM/ A. Kurme, VARAM/ M. Klismets, EM/ Z. Liepiņa, LDDK/ I. Kiukucāne

Nacionālais enerģētikas un klimata plāns 2021.-2030.gadam ir politikas plānošanas dokuments, ar kuru tiek noteikti Latvijas mērķi un to izpildes pasākumi šādā nozarēs vai darbībās – siltumnīcefekta gāzu emisiju samazinājums un oglekļa dioksīda piesaistes palielinājums, atjaunojamo energoresursu īpatsvara palielinājums, energoefektivitātes uzlabošana, enerģētiskās drošības nodrošināšana, enerģijas tirgu infrastruktūras uzturēšana un uzlabošana, kā arī inovāciju, pētniecības un konkurētspējas uzlabošana.. EM vadošā loma. ES kopējais mērķis sasniegt oglekļa mazietilpīgu ekonomiku 2050. gadā. NEKP 2030 uzdevums dot signālus investoriem un sabiedrībai, nodrošināt resursu efektīvu izmantošanu ilgtspējīgā veidā. Lai arī EK uzstādījums attiecībā uz 2020. gada ambīcijām ir augsts, ir nepieciešams virzīties uz šo EK uzstādīto mērķu sasniegšanu. Plānā iezīmēti praktiskie rīcības virzieni klimata mērķu sasniegšanai, kuru īstenošanā būs nepieciešams iesaistīties arī citām nozaru ministrijā. Kopumā plānoti dažādi politikas pasākumi ar mērķi noteikt skaidru rīcības virzienu. Nākamajā gadā plānota izvērsta diskusija ar FM attiecībā uz nodokļu politikas pamatnostādņu pārskatīšanu, lai veicinātu videi un klimatam draudzīgu resursu patēriņu un pozitīvo nodokļu pasākumus. Turpināt apgūt līdzšinējās iestrādēs veidotas energoefektivitātes programmas, radīt jaunus instrumentus. NEKP 2030 izstrādes procesā ņemtas vērā ES rekomendācijas. Projekts ir pieteikts VSS (atzinumu sniegšana līdz 1.12.2019), plānots, ka šogad tiks apstiprināts MK un iesniegts EK. Nākamais atskaites punkts – plāna pārskatīšana 2023. gadā. Viens no pasākumiem komunikācijai ar sabiedrību 21. decembrī EM rīkotais forums par NEKP 2030 saturu un aktuālajiem jautājumiem. No EM puses notikušas sarunas reģionos, prezentācijas un diskusijas ar nozaru asociācijām. Plānoti pasākumi par sabiedrības izglītošanu. VARAM domā par komunikāciju, lai veicinātu sabiedrības pakāpenisku izpratni.

ĀM norāda, ka klimata komponente ienākusi strauji, risinājumi līdz galam nav skaidri, piedāvā iesaistīties un palīdzēt komunikācijas procesā, piemēram plānotas tikšanās ar reģionu žurnālistiem MFF kontekstā. EM norāda *Green-deal* būs visu iesaistīto institūciju profilā, jābūt proaktīviem un gataviem risināt arī problēmjautājumus. ĀM rosina ņemt idejas no pozitīviem piemēriem citu valstu risinājumos. LDDK pauž uzņēmēju bažas, ka ES ambīciju līmenis ir ļoti augsts, norāda uz konkurētspējas problēmu. Aicina pievērst uzmanību efektīva risinājuma meklēšanai, pretējā gadījumā tas visiem var izmaksāt dārgi. EM norāda, ka diskusijām plānots izveidot platformu, iesaistot gan ministriju pārstāvjus, gan sociālos partnerus un nozaru asociācijas (Nacionālā enerģētikas un klimata padome). Plānots arī ministru līmeņa seminārs par šo jautājumu. EM aicina ĀM jautājumu komunicēt Baltijas reģiona ietvaros. ĀM – reģionālā sadarbība ar BV šobrīd notiek.

Nolemj: Pieņemt zināšanai 1.1. un 1.2. sniegto informāciju.

1. **Breksits – aktuālā situācija**

Ziņo: ĀM/ A. Kurme

Šobrīd pauze, jo AK gatavojas parlamenta ārkārtas vēlēšanām 12. decembrī. Turpmākais atkarīgs no vēlēšanu rezultātiem un AK iekšpolitiskajiem procesiem. Ja līgums tiek ratificēts, tad līdz 2020. g. beigām pārejas periods un sarunas par nākotnes attiecībām. Ja līgums netiek ratificēts līdz 31. janvārim – atkal bezvienošanās breksita risks. Breksita darba grupu tuvākajā laikā neplānojam, to sasauksim pēc vajadzības.

Nolemj: Pieņemt zināšanai sniegto informāciju.

1. **3. Padomes oktobrī un novembrī**

3.1. 21.11.2019 ES Izglītības, jaunatnes, kultūras un sporta ministru padome

Ziņo: KM/ S. Catlaka

Š.g. 21. novembrī plānota ES Izglītības, jaunatnes, kultūras un sporta ministru padomes sanāksme, kurā piedalīsies kultūras ministrs. Tiek plānots apstiprināt Rezolūciju par ilgtspējīgas attīstības kultūras dimensiju, kas paredz COM aicināt sākt izstrādāt Rīcības plānu par ilgtspējīgas attīstības kultūras dimensiju ES līmenī. Latvija atbalsta Padomes rezolūcijas apstiprināšanu, jo ES rīcības plāns palīdzēs apzināt kultūras ieguldījumu tautsaimniecības izaugsmē, piemēram, caur kvalitatīvu izglītību, darba vietu radīšanu, un to pilnvērtīgi integrēt kopējā ES stratēģijā Dienaskārtības 2030 ieviešanai. Kultūras ministrs politikas debatēs runās par Eiropas kultūras, radošo un audiovizuālo industriju stiprajām pusēm, inovāciju potenciālu un globālo konkurētspēju, kā arī plāno dalīties pieredzē par Simtgades filmu programmu, un atzīmēs Eiropas spēcīgās operas tradīcijas, t.sk. operu filmu. Kā izaicinājumu, ministrs plāno atzīmēt platformu augošās pozīcijas satura izplatīšanā un Eiropas radoši un audiovizuālās industrijas sadrumstalotību, kā arī cīņu pret satura nelegālu izplatīšanu digitālā vidē.

3.2. 14.10.-15.10.2019 un 18.11.2019 ES Lauksaimniecības un zivsaimniecības ministru padome

Ziņo: ZM/ I. Baļčūne

Izsakās: ĀM/ A. Kurme

ZM gatavojas 18. novembra Ministru Padomei. Aktuālākais ministru līmenī un Padomēs darbs pie KLP reformas. Ierosināta pārejas regula 2020.-2021. gadam ar nosacījumu, ka jārēķinās ar jau samazinātu lauku attīstības finansējumu un 2021. gadā arī tiešie maksājumi tiks samazināti. EK priekšlikums tikko prezentēts, jautājums neparedz garas diskusijas. Esam ieinteresēti, lai pārejas regula tiktu virzīta uz priekšu. ĀM rosina uzrunāt, ja nepieciešams diskutēt jautājumu VAS.

3.3. 19.11.2019 ES Vispārējo lietu padome

Ziņo: ĀM/ A. Kurme

19. novembra VLP darba kārtībā:

- ES Daudzgadu budžets 2021.-2027. gadam. Iestāsimies par lielāku budžeta kopapjomu, kā arī par Kohēzijas politikas un KLP finansējumu.

- Gatavošanās Eiropadomes 2019. gada 12.-13. decembra sanāksmei. Paredzēta diskusija par MFF un klimata politiku.

- Tiesiskuma stiprināšanai ES paredzēta viedokļu apmaiņa ar Pamattiesību aģentūras direktoru, kā arī ikgadējais dialogs par tiesiskumu. Atbalstām starptautisko un ES institūciju ekspertīzes piesaisti. Atbalstām Padomes secinājumus - ikgadējā dialoga ietvaros jāvērtē tiesiskuma ievērošana visās ES dalībvalstīs. Svarīgi, lai mehānismi nepārklājas un nerada slogu.

- ES paplašināšanās un stabilizācijas process, par ko oktobra Eiropadome nespēja vienoties. Latvija joprojām atbalsta sarunu sākšanu ar Albāniju un Ziemeļmaķedoniju.

Informatīvo ziņojumu plānots izskatīt š.g. 19. novembra MK sēdē un 15. novembra Saeimas Eiropas lietu komisijas sēdē.

Nolemj: Pieņemt zināšanai 3.1., 3.2. un 3.3. sniegto informāciju.

1. **Tiesiskums – informācija par diskusijām ES Padomē**

Ziņo: ĀM/ A. Butāne

Izsakās: ĀM/ A. Kurme

Jautājums pēdējo gadu laikā jūtami aktualizējies. No Eiropas Parlamenta, Komisijas un virknes dalībvalstu puses ir izteikts uzsvars uz tiesiskuma mehānismu stiprināšanu ES. Latvija atbalsta tiesiskuma stiprināšanu esošo un jaunu mehānismu ietvarā (Pozīcija Nr. 1 “par Eiropas Savienības Padomes Stratēģisko programmu 2019.-2024.gadam”). Latvijai svarīgi principi jaunajiem tiesiskuma mehānismiem. Esošiem un jaunajiem mehānismiem jābūt saskaņotiem un vienam otru papildinošiem, lai nenotiktu dublēšana, jāizvairās no lieka administratīvā sloga, jāievēro institucionālais līdzsvars un jāiesaista ES Tiesa. 19. novembra Vispārējo lietu padomē tiks izvērtēts 2014. gadā ieviestais tiesiskuma dialogs Padomē. Atbalstām FI PRES un Komisijas priekšlikumu to turpmāk veidot kā vispārīgu izvērtējumu par tiesiskuma situāciju dalībvalstīs un ES kopumā. Diemžēl tiesiskuma jautājums joprojām ES šķeļošs – PL un HU neatbalsta Padomes secinājumus. Paralēli Padomē notiek 7. panta procedūras pret PL un HU, kā arī diskusijas MFF kontekstā.

Ja nepieciešams, ĀM gatava organizēt plašāku sarunu ar ministrijām par šo jautājumu. Tiesiskums ir viena no LV prezidenta prioritātēm. ĀM Kopīgi ar TM stādā pie šī jautājuma, pagaidām skatīts politiski VLP ārlietu ministru līmenī, bet jārēķinās, ka drīzumā jautājums nonāks procedurālā līmenī, kur tiks iesaistītas arī citas institūcijas.

Nolemj: Pieņemt zināšanai sniegto informāciju.

1. **Padomes darba metodes – informācija par notikušajām diskusijām un turpmāk plānoto darbu**

Ziņo: ĀM/ S. Rupjā

Darbs joprojām procesā. Turpinās diskusijas COREPER ietvaros par darba metožu pārskatīšanu. Pārsūtām ministrijām visu mums pieejamo informāciju un apkopojam ministriju komentārus. Nākamie soļi – diskusijas vairākos formātos:

1) COREPER neformālās diskusijas (instrukcijas negatavojam). 13. novembrī pēdējā neformālā diskusija par saikni starp Padomi un Eiropadomi.

2) 30. oktobrī notika arī pirmā formālā diskusija COREPER sanāksmē. Gatavojām instrukciju un ziņojumu. Izsūtīts arī ministrijām.

3) Antici un Mertens līmenī turpinās darba grupu izvērtēšana. Prezidentūra, balstoties uz diskusijām, ir sagatavojusi apkopojumu, tostarp ir arī iespējamie kritēriji darba grupu likvidēšanai vai apvienošanai. Šonedēļ gaidāms Prezidentūras piedāvājums par darba grupu apvienošanu/ likvidēšanu. Diskusijas par šo jautājumu 19. novembra Antici/ Mertens.

Turpmākais: 25. novembrī gaidāms Prezidentūras apkopojošais ziņojums, kuru apspriedīs 29. novembra COREPER sanāksmē. Uz šo sanāksmi gatavosim instrukciju, kuru saskaņosim ar visām ministrijām.

Prezidentūra pēc diskusijām sagatavos ziņojumu, ko plānots pabeigt 5. decembrī. Sekojam līdzi diskusijai. Paldies par sadarbību.

Nolemj: Pieņemt zināšanai sniegto informāciju.

1. **Horvātijas prezidentūras prioritātes**

Ziņo: ĀM/ M. Klīve

30.oktobrī Horvātijas premjers prezentēja prezidentūras prioritāšu vadlīnijas nacionālajā līmenī. 4 prioritāšu bloki: Eiropa, kas aug; Eiropa, kas savieno; Eiropa, kas aizsargā un ietekmīga Eiropa. Prezidentūras laikā fokuss būs uz MFF, sociālo tiesību pīlāru un Rietumbalkāniem. Kopumā HR PRES saturiski ir LV līdzīgi domājoša. HR PRES ir relaksēta, paļausies uz Komisiju. Piemēram, plāno MFF – atdot Eiropadomes prezidentam; breksita darba grupu turpinās vadīt Padomes Ģenerālsekretariāts. Viena no prioritātēm Rietumbalkānu reģions, kam tiks veltītas sarunas maija sākumā. Būs aptuveni 12 neformālās padomes.

Mudinām ministrijas strādāt aktīvi ar Komisiju un ministriem tikties ar jaunajiem komisāriem.

ĀM informē, ka tā kā LV nav rezidējošas vēstniecības Horvātijā, ĀM nevarēs nodrošināt atbalstu nozaru delegācijām.

Nolemj: Pieņemt zināšanai sniegto informāciju.

1. **Dažādi**
   * 1. Nākamā VAS 4. decembrī plkst. 15.00
     2. Neformālā VAS sanāksme 18. decembrī. Ministrijas aicinātas iesūtīt ierosinājumus par vēlamajām izmaiņām VAS darba metodēs, ja tādas nepieciešamas.
     3. COM tabulas par 38. (16.09.2019-22.09.2019.) - 43. (21.10.2019-27.10.2019) nedēļām saskaņotas elektroniski 2019. gada 8. novembrī.
     4. VAS protokols saskaņots elektroniski ESVIS-L sistēmā 2019. gada 21. novembrī.

Ārlietu ministrijas Valsts sekretāra vietniece Eiropas lietās A. Kurme

Protokolēja:

Gunta Ērgle-Lāce

Ārlietu ministrijas

Vispārējo un institucionālo jautājumu nodaļas

vecākā referente

67015966